b'\n_START_ARTICLE_\nSlu\xc5\xa1na prizadetost\n_START_SECTION_\nOkvara sluha zaradi hrupa\n_START_PARAGRAPH_\nOkvara sluha zaradi hrupa je poklicna bolezen, ki nastane zaradi dolgotrajne izpostavljenosti hrupu v delovnem okolju. \xc4\x8clove\xc5\xa1ko uho zazna frekvence tonov razli\xc4\x8dno dobro. Zaznavanje je najbolj\xc5\xa1e v podro\xc4\x8dju frekvenc 500 do 5000 Hz. Izrazito poudarjeno pa je zaznavanje tonov v okolici 4000 Hz. Okvara nastane pri osemurni izpostavljenosti hrupu ki presega 85 dBA. Novej\xc5\xa1a evropska zakonodaja pa predpostavlja mejo hrupa na 80 dBA.\n_START_SECTION_\nPosledice\n_START_PARAGRAPH_\nHrup zmanj\xc5\xa1a produktivnost, kjer je potrebna koncentracija in pozornost, lahko pa tudi pove\xc4\x8da varnost pri delu, ki je monotona ali pri no\xc4\x8dnem delu. Pomembno je, da delavci poznajo \xc5\xa1kodljivost izpostavljenosti hrupu in vedo, da posledice ne nastopijo takoj, da hrup prizadane njihovo precizno koordinacijo, podalj\xc5\xa1a njihov reakcijski \xc4\x8das, zmanj\xc5\xa1a ostrino percepcije, vpliva na njihovo presojo, razpolo\xc5\xbeljivost in uspe\xc5\xa1nost pri delu.\n_START_SECTION_\nPrepre\xc4\x8devanje\n_START_PARAGRAPH_\nNa mestu nastanka uga\xc5\xa1amo razne naprave katerih delovanje ni nujno potrebno._NEWLINE_Na poti \xc5\xa1irjenja postavimo zvo\xc4\x8dno izolacijo._NEWLINE_Mesto ogro\xc5\xbeene osebe: uporaba osebnih varovalnih sredstev.'